Maximilian Ziegelbauer

Maximilian (Max) Ziegelbauer (født 6. september 1923 i Memmingen i Bayern i Tyskland; død 21. november 2016 samme sted) var en tysk katolsk hjelpebiskop i bispedømmet Augsburg.

Liv og virke

Prest
Etter å ha studert teologi ved Den filosofisk-teologiske høyskole i Dillingen ble han den 21. mai 1950 ordinert til prest sammen med den senere domprost Georg Beis. Etter sin første stilling som kapellan i Augsburg-menigheten St. Moritz, ble han i 1952 biskop Joseph Freundorfers sekretær i fire år.

Fra 1956 var han sogneprest i Maria Himmelfahrt menighet i Memmingen i mange år. 1. oktober 1965 fikk han stilling som domkirkeprest i Augsburg og ble utnevnt til domkapitlet tre år senere.

Biskop
Den 2. august 1983 utnevnte pave Johannes Paul II Ziegelbauer til titulærbiskop av Lapda og hjelpebiskop i Augsburg. Biskop Josef Stimpfle bispeviet ham den 22. oktober samme år. Medkonsekratorer var biskopen av Regensburg, Manfred Müller, og hjelpebiskop Rudolf Schmid.  Fra 1984 til 1998 var han biskoppelig vikar for kirke og kultur. 

Den 11. september 1988 innviet hjelpebiskop Max Ziegelbauer seks nye bronseklokker som erstattet de gamle klokkene til St. Josef i Memmingen.

Biskop Ziegelbauer var en kritiker av den liturgiske reform i kjølvannet av Det andre Vatikankonsil og en erklært tilhenger av den latinske liturgi i den form som ble praktisert før 1965. I et intervju på latin med Süddeutsche Zeitung gjentok han sitt syn på at det kultiske latinske språk var langt mer passende for frelsens mysteriums liturgier, og at Det andre Vatikankonsil hadde satt for mye  fokus på det menneskelige og formørket «Guds majestet».

Den 7. september 1998 aksepterte Johannes Paul II hans aldersbetingede avskjedssøknad.

Etter at han ble pensjonist, lot erkebiskopen av Köln, kardinal Joachim Meisner, ham feire den prekonsiliære messe i St. Kunibert-kirken i Köln. 

Den 21. november 2016 døde Max Ziegelbauer i Memmingen-klinikken i en alder av 93 år.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819 Kardinal Giacomo Filippo Fransoni (1770-1837) *1819
 Kardinal Antonio Saverio De Luca (1805-1883) *1845
 Erkebiskop Gregor (Leonhard Andreas) von Scherr, O.S.B. (1804-1877) *1856
 Erkebiskop Friedrich Josef von Schreiber (1819-1890) *1875
 Erkebiskop Franz Joseph von Stein (1832-1909) *1879
 Erkebiskop Joseph von Schork (1829-1905) *1891
 Biskop Ferdinand von Schlör (1839-1924) *1898
 Erkebiskop Johann Jakob von Hauck (1861-1943) *1912
 Erkebiskop Joseph Otto Kolb (1881-1955) *1935
 Kardinal Julius August Döpfner (1913-1976) *1948
 Biskop Josef Stimpfle (1916-1996) *1963
 Biskop Maximilian Ziegelbauer'' (1923-2016) *1983

Referanser

Tyske katolske biskoper
Linjen Rebiba
Personer fra Memmingen